STEC คว้างานก่อสร้างรถไฟฟ้าฯ 2 สัญญา มูลค่ากว่า 4.52 พันลบ.
STEC ลงนามสัญญาจ้างก่อสร้างโครงการก่อสร้างรถไฟฟ้าสายสีเขียว (เหนือ) ช่วงหมอชิต-สะพานใหม่-คูคต ทั้งหมด 2 สัญญา ผู้ว่าจ้างการรถไฟฟ้าขนส่งมวลชนแห่งประเทศไทย มูลค่าโครงการรวมกว่า 4.51 พันลบ.
7 เม.ย. 2558

บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC ระบุว่า บริษัทได้ลงนามสัญญารับจ้างก่อสร้าง โครงการก่อสร้างรถไฟฟ้าสายสีเขียว (เหนือ) ช่วงหมอชิต-สะพานใหม่-คูคต เมื่อวันที่ 3 เม.ย.2558 รวม 2 สัญญา ชื่อโครงการ รถไฟฟ้าสายสีเขียว (เหนือ) ช่วงหมอชิต-สะพานใหม่-คูคต,เจ้าของโครงการ การรถไฟฟ้าขนส่งมวลชนแห่งประเทศไทย ผู้ว่าจ้างการรถไฟฟ้าขนส่งมวลชนแห่งประเทศไทย
โดยสัญญาฉบับแรกเป็นสัญญาที่ 3 ของโครงการก่อสร้าง มีลักษณะงานก่อสร้างเป็นงานโยธา, ศูนย์ซ่อมบำรุง และอาคารจอดแล้วจร มีมูลค่างานในส่วนของบริษัทจำนวน 2,813,300,000.00 บาท (รวมภาษีมูลค่าเพิ่ม) ระยะเวลาการก่อสร้าง 1,350 วัน นับจากวันที่ระบุในหนังสือแจ้งเริ่มงาน
ส่วนสัญญาฉบับสองเป็นสัญญาที่ 4 ของโครงการก่อสร้าง มีลักษณะงานก่อสร้างเป็นงานวางรางรถไฟฟ้า มีมูลค่างานในส่วนของบริษัทจำนวน1,704,600,000.00 บาท (รวมภาษีมูลค่าเพิ่ม) ระยะเวลาการก่อสร้าง 1,350 วัน นับจากวันที่ระบุในหนังสือแจ้งเริ่มงาน รวมมูลค่างานทั้งสองสัญญาในส่วนของบริษัทเป็นเงินจำนวน  4,517,900,000บาท (รวมภาษีมูลค่าเพิ่ม)
 